alexandrainst/scandi-wiki huggingface dataset:
Haugesund Sparebank Arena

Haugesund Sparebank Arena (tidligere Haugesund stadion) er et stadionanlegg i Haugesund som på folkemunne kalles «Gamlå». Anlegget ligger sentralt plassert i Haugesund rett nord for Hollenderhaugen og sør for Haugesund Rutebilstasjon Flotmyr. Det er kun 700 meter fra stadion til Haugesund sentrum (indre kai ved Smedasundet). Supporterklubben til FK Haugesund (Måkeberget) holder til på østre langside.

Oppgradering 2012–2014 
Styret i Stadionselskapet HKFKH AS har besluttet følgende utbyggig av Haugesund stadion:

 Løpebanene skal fjernes høsten 2012
 Ny gressmatte (naturgress) skal legges og flyttes helt inn til østre tribune (skal stå klart til seriestart i 2013)
 Gamle vestre tribune (576 seter) skal rives og ny hovedtribune skal stå klar til 30. september 2013 (kapasiteten blir  seter)
 Nordre og søndre sving får nye tribuner. HFKH AS har kjøpt kortsidene til Sandefjord fotball og tribuneseksjonene skal være installert til 2013 sesongen.
 Østre tribune ( seter) utvides med  nye sitteplasser i retning nord i perioden 4. november 2013 til 23. mai 2014.
Søndre sving (2019) blir bygd om til en betongtribune av Utvik. Størrelse er ikke oppgitt, men er anslagsvis på noen få hundre sitteplasser.
Nordre sving (2021) er også planlagt å bygges om til en betongtribune og leiligheter i bakkant.

Den 27. mai 2021 skrev Haugesund under en fem års sponsorkontrakt med Haugesund Sparebank. Fra sesogen 2021 er det nye stadionnavnet Haugesund Sparebank Arena.

Kapasitet

Ny oppgradering 2019–d.d. 
I forbindelse med videre oppgradering av stadion har søndre og nordre tribune planlagt utbedret fra ståtribuner til betong.

Tilskuerrekorder 
  FK Haugesund - SK Brann, 2-3, Runde 30 i Tippeligaen 2014
  FK Haugesund - Odd Grenland, 3-1, Runde 29 i Tippeligaen 2013
  FK Haugesund - Rosenborg Ballklub, 1-1, Runde 12 i Tippeligaen 2016

Tilskuerrekord på gammel stadion 
  Sportsklubben Haugar - Steinkjer Fotballklubb, 1-0, Semifinale i Norgesmesterskapet i 1961
  Vard Haugesund - Fredrikstad Fotballklubb, 2-1, Kvartfinale i Norgesmesterskapet i 1962
  FK Haugesund - Sogndal Fotball, 2-1, Runde 22 1. divisjon fotball for menn 1996

Galleri

Referanser

Eksterne lenker 
 

Fotballklubben Haugesund
Fotballstadioner i Norge
Friidrettsarenaer i Norge
Idrettsanlegg i Rogaland
Sport i Haugesund
Byggverk fullført i 1920
Byggverk fullført i 2013
Byggverk i Haugesund
Aranøyene

Aranøyene (engelsk: Aran Islands, irsk: Oileáin Árann) er en øygruppe ved munningen av Galwaybukten på vestkysten av Irland.

Den største øya i øygruppen er Inishmore, (irsk: Árainn (Mhór) eller Inis Mór). Inis Mór på gælisk betyr «Store øya».
Árainn (Aran) er navnet som lokalt brukes om den største øya, men da den britiske oppmålingsmyndigheten kartla Irlands vestkyst, mente de dette var uryddig og valgte alternativet  Inishmore (Inis Mór). Dette «offisielle» navnet har likevel kommet i relativt vanlig bruk.

Den nest største av de tre øyene er Inishmaan (Inis Meáin  /  Inis Meadhóin). Den minste og østligste øya er Inisheer (Inis Thiar or Inis Oírr / Inis Oirthir).

På kartene står de gæliske navnene ved siden av den engelske formen av navnet. Siden gælisk er det vanligste språket på øyene blir likevel de gæliske formene svært ofte brukt for navn på øyene, tettsteder og for andre stedsnavn.

Befolkning 

Inishmore er den største av øyene med 831 innbyggere. Havna ligger ved det største tettstedet Kilronan (Cill Rónáin) med 270 innbyggere.

Den midtre øya, Inishmaan, har færrest innbyggere med 187 og er øya med minst turistvirksomhet. 

Inisheer er den minste øya med 262 innbyggere. Befolkningstallene er fra Offentlig Irsk statistikk for 2002.

Befolkningsutviklingen for øyene er:
1996: 1 303
2002: 1 281
2006: 1 218

Turisme 

Det er flere fort fra jernalderen på Inishmore, de viktigste kalles Dún Aengus (Dún Aonghasa) og  Det Sorte Fort (Dún Dúchathair). Besøkende kommer i stort antall, spesielt om sommeren.

Oileáin Árann Díreach organiserer turopplegg til alle tre Aran-øyene med overnatting, fly- og fergetransport. Flere busselskap, fergerederier og flyselskap sørger for gode forbindelser til og fra Rossaveal i grevskapet Galway, flyplassen Inverin. Det er også fergeforbindelse til Doolin, i grevskapet Clare i nærheten av Moherklippene).

Aran-genseren 
I løpet av det 20. århundre er Aran-genseren som kommer fra øyene blitt verdenskjent. Den er strikket i tykk, nesten hvit naturull med et meget bestemt mønster med stolper, fletter og nupper. Den er et godt valg om man trenger en riktig varm ullgenser. 

Mye av genserens berømmelse kan tilskrives Pádraig Ó Síocháin, som kom til øyene i femtiårene. Han ble svært glad i øyene, befolkningen og de lokale skikkene, og festet sine inntrykk på tallrike filmspoler.

Aran-båten/The Aran currach
Dette er den moderne versjonen av en lett båt som kalles currach. Den er laget av seilduk trukket over et lett og tynt skjelett av tynne spanter før den ble innsatt med tjære.
Den er laget for å tåle kraftig sjø fra Atlanterhavet og bølgerefleksene utenfor klippene.

Det er sagt at fiskere fra Aran ikke så hensikt i å lære å svømme. De sjøene som bryter ned en Currach er det ingen som overlever, så det er bedre å drukne fort!

Selv om båtene tåler mye sjø, er de utsatt for rifter og hull i seilduken.

Eksterne lenker
 Besøk Árainn Islands
 Irish Government Information on Inhabited Offshore Islands

Øyer i Republikken Irland
Gaeltachtai
Galway
Idrettsparken (Mandal)

«Idrettsparken» omdirigeres hit. For andre idrettsparker, se «Idrettsparken (andre betydninger)»

Idrettsparken er et kommunalt idrettsanlegg på Vestnes i Mandal. Idrettsplassen ble innviet i 1950 etter dugnadsarbeid. Hovedbanen har naturgress med løpebaner rundt og tribunekapasitet på 1 500 sitteplasser samt 3 000 ståplasser. Banen blir brukt av fotballklubben Mandalskameratene og tidligere av andre fotballklubber, blant annet FK Adler og Håland Ballklubb.

Bedriftsfotballen bruker også idrettsparken.

Frem til 2.Verdenskrig benyttet også Mandal Arbeider Idrettslag Vestnes-område til fotball og Mandalskameratene selvfølgelig. Den ene banen som blant annet ble brukt den gangen var noe lenger mot øst på Vestnes.(Storvollen)

Banene brukes av lag og spillere i forskjellige aldersgrupper, alle lag i Mandalsområdet kan søke om få bruke banene til organisert trening.

Uorganisert trening/spill og lek er tillatt, banene er åpne for alle når det ikke foregår organisert aktivitet. Banemesteren kan likevel stenge banen ved vedlikehold og ekstremvær.

Tilskuerrekorden på 5920 ble satt i lokalderbyet mellom MK og Start den 16. mai 2001. Til den kampen var det også leid inn provisoriske tribuneseksjoner for å kunne få plass til flere mennesker.

Ved siden av hovedbanen i gress finnes en ekstra gressbane i full størrelse, tre kunstgressbaner og en ballbinge med kunstgress, to av de i full størrelse, en kunstgressbane i ca halv størrelse og en liten ballbinge.

Det er 4 nye tennisbaner i idrettsparken med helårsdekke/kunstgrus.

Tidligere var det 3 grusbaner og en asfaltbane.

Mandal Tennisklubb har ordnet opp og gjort en meget god jobb med å oppgradere tennisbanene.

Bilder

Referanser

Eksterne lenker
Idrettsparken på mk.no 
https://www.nb.no/items/c38bddf97aa533cdd84d47d65c08ee37?page=3&searchText=%22mandal%20a%20i%20l%22
https://www.nb.no/items/6c5e5f129f1381d4f3c9032f034c15f1?page=1&searchText=%22mandal%20a%20i%20l%22
https://www.nb.no/items/6af0eac0f4ebdf1aaa6ff6afabb7f5a1?page=5&searchText=%22mandal%20a%20i%20l%22

Mandalskameratene
Fotballstadioner i Norge
Idrettsanlegg i Agder
Fylkesvei 5236

Fylkesvei 5236 går mellom Håkonshella i Bergen og Tyssøya i Øygarden.

Frem til 2019 hadde veien betegnelsen fylkesvei 207 (Hordaland).

Kommuner og knutepunkter

 Bjorøytunnelen (Fastlandet–Bjorøyna,  m)

Bjorøyhamn
Høganeset

Endepunkt Tyssøy

Referanser

Eksterne lenker 
 Vegvesenets vegkart 
 

Fylkesveier i Vestland
Fylkesveier i Bergen
Veier i Øygarden
Friedrich-Naumann-Stiftung

Friedrich-Naumann-Stiftung er en tysk liberal politisk stiftelse med tilknytning til FDP. Den ble grunnlagt i 1958 hjemme hos Theodor Heuss, og er oppkalt etter den liberale politikeren Friedrich Naumann (1860–1919). Stiftelsen har sete i Potsdam.

Styreledere 

 1958–1961 Prof. Walter Erbe
 1961–1970 Prof. Paul Luchtenberg
 1970–1982 Hans Wolfgang Rubin
 1982–1987 Ralf Dahrendorf, nå kjent som Lord Dahrendorf
 1987–1995 Wolfgang Mischnick
 1995–2006 Grev Otto Lambsdorff
 Fra 2006 Dr. Wolfgang Gerhardt

Referanser

Eksterne lenker 
 Friedrich-Naumann-Stiftung

Tyske stiftelser
Etableringer i 1958
Konrad-Adenauer-Stiftung

Konrad-Adenauer-Stiftung er en politisk stiftelse med tilknytning til CDU. Den har sete i Sankt Augustin ved Bonn. Stiftelsen ble grunnlagt i 1955 under navnet Gesellschaft für christlich-demokratische Bildungsarbeit (norsk: Selskap for kristeligdemokratisk utdanning), og fikk dagens navn i 1964.

Referanser

Eksterne lenker 
 

Tyske stiftelser
Etableringer i 1955
Fylkesvei 5374

Fylkesvei 5374 går mellom Ulvik og Osa i Ulvik kommune. Veien er 9,2 km lang.

Frem til 2019 hadde veien betegnelsen fylkesvei 300 (Hordaland).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Vestland
Veier i Ulvik
Ricoh Arena

Ricoh Arena er et rugby- og fotballstadion i Coventry, England og er hjemmebanen til fotballklubben Coventry City FC og rugbyklubben Wasps. Stadionet inneholder også et stort shoppingsenter.  Tilskuerrekorden er på 30 812, og ble satt i en landskamp mellom England U-21 og Tyskland U-21 den 6. oktober 2006.

Historie 
Beslutningen om å bygge et nytt stadion for Coventry City FC ble tatt i 1997 og man regnet med at det nye stadion ville stå ferdig til 2000-01 sesongen.  Tillatelsen for å bygge ble gitt i 1999 med planlagt ferdigstillelse i august 2001, men stadionet ble ferdig først fire år senere.  Den første kampen ble spilt 20. august 2005 mot Queens Park Rangers.  Navnet kommer av firmaet Ricoh, men produsent av kameraer og kopimaskiner.

Stadion var eid av Arena Coventry Limited (ACL) som besto av Coventry City Council og Higgs Charity.  Coventry City FC leide stadionet av dem.  23. mars 2013 flyttet Coventry City ut av stadion etter en lengre krangel om leien av stadionet og 2013-14 sesongen spilte de på Sixfields Stadium, hjemmebanen til Northampton Town FC.  ACL vedlikeholdt stadionet selv om ingen spilte fast der den sesongen.

Coventry City flyttet tilbake igjen i 2014-15 sesongen etter å ha avklart den økonomiske krangelen.

Rugbylaget Wasps som tidligere spilte på Adams Park, banen til Wycombe Wanderers, kjøpte 50% av Ricoh Arena i oktober 2014 og de resterende 50%  i november 2014.  Wasps begynte å spille sine kamper der fra 21. desember 2014.

Referanser

Eksterne lenker 
 
 Informasjon om Ricoh Arena hos Stadiumguide.com
 Internet Football Grounds Guide – Ricoh Arena, Coventry City FC
 Hjemmesiden til Ricoh Arena

Fotballstadioner i England
Rugbystadioner i England
Sport i West Midlands
Arenaer under Sommer-OL 2012
Fotballstadioner brukt under OL
Møllergata (Oslo)

Se pekerside for andre forekomster av Møllergata.

Møllergata (5-53, 4-58) er ei gate i Oslo som går fra Stortorvet til Rosteds gate/Hausmanns gate, hvor den fortsetter som Maridalsveien.

Møllergata het opprinnelig Mølleveien, og var den gang veien som gikk mellom Stortorvet og Kongens mølle ved Nedre Foss, i strøket som senere fikk navnet Grünerløkka. Mellom Hospitalsgata og Hammersborg torg passerer Hammersborggata under Møllergata.

Møllergata ble også kalt «Møbelgata» til litt utpå 1900-tallet på grunn av alle møbelforretningene som lå der, med A-møbler i nummer 16 som den mest kjente.

Bygninger og institusjoner

Galleri

Referanser

Litteratur
 Oslo Byleksikon: Møllergata

Veier i Oslo
Veier i Oslo sentrum
Veier i bydel St. Hanshaugen
Fredensborg (Oslo)
Poor Scouser Tommy

Poor Scouser Tommy er en fotballsang som blir sunget av Liverpool FCs supportere. Den oppstod på 1960-tallet da Bill Shankley var manager der, og det ble lagt til et ekstra vers etter 5-0 seieren over Everton i 1982 da Ian Rush lagde 4 mål. De første versene er etter melodien fra "Red River Valley" og den andre delen er etter melodien fra "The Sash".

Sangen 

Let me tell you the story of a poor boy
 
Who was sent far away from his home
 
To fight for his king and his country
 
And also the old folks back home

 

So they put him in a Highland division
 
Sent him off to a far foreign land
 
Where the flies swarm around in their thousands
 
And there's nothing to see but the sands

 

In a battle that started next morning
 
Under an Arabian sun
 
I remember that poor Scouser Tommy
 
Who was shot by an old Nazi gun

 

As he lay on the battle field dying dying dying
 
With the blood gushing out of his head (of his head)
 
As he lay on the battle field dying dying dying
 
These were the last words he said...

 

Oh... I am a Liverpudlian
 
I come from the Spion Kop
 
I like to sing, I like to shout
 
I go there quite a lot (every week)

 

We support the team that's dressed in Red 

A team that we all know
 
A team that we call Liverpool 

And to glory we will go 

We've won the League, we've won the Cup
 
We've been to Europe too
 
We played the Toffees for a laugh
 
And we left them feeling blue – Five Nil!

 

One two
 
One two three 

One two three four
 
Five nil!
 

Rush scored one
 
Rush scored two
 
Rush scored three
 
And Rush scored four!

Fotballsanger
Liverpool FC
Fylkesvei 271

Fylkesvei 271 går mellom Stønjum og Lunde i Lærdal. Veiens lengde er 7,3 km.

Frem til 2019 hadde veien betegnelsen fylkesvei 271 (Sogn og Fjordane).

Kommuner og knutepunkter

Endepunkt Stønjum

Referanser

Eksterne lenker 
 Vegvesenets vegkart 
 

Fylkesveier i Vestland
Veier i Lærdal
George Albert Boulenger

George Albert Boulenger (født 19. oktober 1858 i Brussel i Belgia, død 23. november 1937 i Saint-Malo i Frankrike) var en britisk zoolog.

Han var egentlig belgier, og var utdannet ved Det frie universitetet i Brussel. I 1880 tilbød Albert Günther ham en stilling ved Natural History Museum i London. For å få stillingen måtte han bli naturalisert britisk borger. Han var ansatt ved museet helt til han gikk av med pensjon i 1920.

Boulenger arbeidet med klassifikasjon av fisker, amfibier og krypdyr. I alt beskrev han 1096 fiskearter, 556 amfibiearter og 872 krypdyrarter. Han er den forskeren som har beskrevet flest krypdyrarter; fortsatt er 573 av Boulengers arter gyldige.

Referanser

Litteratur 
 
 

Britiske zoologer
Belgiere
Britiske biologer
Autorer for zoologi
Personer fra Brussel
Medlemmer av Royal Society
Medlemmer av Kungliga Vetenskapsakademien
Medlemmer av American Academy of Arts and Sciences
Herpetologer
Iktyologer
Fødsler i 1858
Dødsfall i 1937
Thomas Carlyle

Thomas Carlyle (født 4. desember 1795 i Ecclefechan, Dumfriesshire, død 5. februar 1881 i London) var en skotsk historiker og forfatter.

Liv og virke
Carlyle studerte ved Universitetet i Edinburgh og forsørget seg siden som folkeskolelærer og senere som informator. Han skolerte seg til en omfattende kunnskap om tysk skjønnlitteratur og filosofi, og ble med tiden en av Englands aller fremste kjennere av tysk romantikk. Blant annet skrev han en omfattende biografi om Schiller og oversatte Goethes Wilhelm Meisters Lehrjahre.

I 1821 gikk han igjennom en åndelig krise som ga ham søvnløse netter, men som på sikt styrket ham og fikk ham til å tro på en guddommelig verdensordning.

I 1826 giftet han seg med Jane Baillie Welsh (1801–1866) og bosatte seg på hennes gård i Craigenputtock i den øde delen av den skotske landsbygda. Der skrev han den delvis selvbiografiske og i England meget høyt skattede Sartor resartus (1836) hvor han beskriver sin religiøse tvil. Han fikk seg et navn med verket om franske revolusjonen (1837).

Årene 1837–1840 ga han en rekke forelesninger, blant annet Om helter og heltedyrkelse. Han skrev også flere pamfletter, som Brev og taler av Cromwell (1845) hvor han angrep liberalismen.

1858–1865 skrev han sin omfattende verk om Fredrik den store, History of Frederick the Great.

Hans historiske verk kjennestegnes av sterk innlevelse angående miljø så vel som personer, men var også stundom sarkastisk i stilen.

I 1865 ble han rektor for Universitetet i Edinburgh som var den fremste heder man kunne få i Skottland på denne tiden. Hans innsetningstale fikk stor gjennomslagskraft og førte til at hans bøker fikk stor betydning og ble sterkt etterspurt.

Hans innflytelse på engelsk kulturliv var meget stor og forfattere som Robert Browning, Charles Dickens, og John Ruskin ble sterkt påvirket av ham.

Etter hans hustrus bortgang i 1866 leste han hennes dagbøker og forsto da til sin store sorg at han ved å ha vært en arbeidsnarkoman hadde gjort hennes liv fattig på gleder og at hun i hele deres ekteskap hadde følt seg mislykket og forstummet.

Han sammenfattet sitt liv i boken Reminiscences, som ble utgitt etter hans død, hvor han beskrev seg selv fra ufordelaktig synsvinkel og ikke kunne tilgi seg selv for å ha neglisert sin hustru og hennes ønsker.

Hans hus i London på Cheyvne Row i Chelsea hvor han bodde har siden 1886 vært et museum.

Referanser

Eksterne lenker 
 Thomas & Jane Carlyle's Craigenputtock

Personer fra Dumfries and Galloway
Carlyle, Thomas
Thomas Carlyle
Pia Borgli

Pia Dian Borgli (født 28. april 1959) er en norsk skuespiller.

Borgli debuterte i 1980 og har i tiden etter hovedsakelig vært tilknyttet Oslo Nye Teater, og ble fast ansatt der fra 1988. Hun har også vært ansatt ved Nationaltheatret i Oslo. Borgli har gjort seg bemerket i forskjellige roller både innen komedie og drama. I barneteater har hun blant annet spilt Snøhvit og Ronja Røverdatter samt Klatremus i Dyrene i Hakkebakkeskogen. Hun gjorde et sterkt inntrykk som incestoffer i stykket Fuglepappa'n og som en av samvittighetsfangene i Pål Løkkebergs Fjernsynsteater-oppsetning av Jorge Diaz fengselsdrama Canto Libre i 1989. 

På film har hun kanskje gjort seg mest bemerket som opprørsk datter og punker i den norske storfilmen Galskap! fra 1985. Punker var hun også i fjernsynsteateroppsetningen av «Syx» i 1988 (skrevet av Brynjar Aa) der hun spilte mot Astrid Folstad. Hun medvirket også i filmen Fifty-Fifty fra 1982, som også var hennes debut som filmskuespiller. Hun har tillegg hatt roller i en rekke andre norske filmer, deriblant Tomme Tønner 2011. 

Borgli har også gjort seg bemerket i Radioteatret, og har gitt stemme til en rekke tegneserie og animasjonsfigurer som Gurin i Solan, Ludvig og Gurin med reverompa, Blekkulf, Hugo i Jungeldyret Hugo, Kvitrebekk i Tornerose og mange fler. Hun har også lest inn lydbøkene Ronja Røverdatter og Sunaneng av Astrid Lindgren.  

På TV har hun blant annet vært å se i julekalenderen Amalies jul (1995) som Nissungen, samt en gjesterolle i komiserien Pilen Flyttebyrå fra 1987.

Annet 
Hun er tante til skuespilleren Vanessa Borgli og søster av Petter J. Borgli 
 2001 Josefine i Gulrotparken .... Sofus (stemme, videospill)

 Filmografi 
 2011 Tomme Tønner ....Fengselsvakt
 2010 Tomme Tønner
 1998 Solan, Ludvig og Gurin med reverompa (stemme) .... Gurin
 1996 Maja Steinansikt .... Kjersti
 1995 Hører du ikke hva jeg sier! .... Sara
1995 Tornerose (stemme) .... Kvitrebekk
 1985 Galskap! .... Karin, Mariannes datter
 1982 Fifty-Fifty .... Eva

TV-opptredener 
 2002 Jul på Månetoppen Nissungen (mini-serie, julekalender NRK)
 1991-1998 Sesam Stasjon Blekkulf
 1991 Radio 2-ten med Vazelina Bilopphøggers
 1995 Amalies jul Nissungen (mini-serie, julekalender NRK)
 1995 Asylet Beth
 1994 Brødrene Dal og legenden om Atlant-Is Pikestemme
 1988 Syx Marianne (Fjernsynsteateret)
 1987 Pilen flyttebyrå ... Mette

Referanser

Eksterne lenker 
 

Pia Borgli i Scenewebarkivet

Norske skuespillere
Skuespillere i Asylet
Samadhi (buddhisme)

Samadhi, eller evnen til konsentrasjon (ett-punkts fokusering av sinnet cittassa-ekaggata), er den tredje hoveddelen av den åttedelte stien i Buddhas lære: pañña (visdom), sila (oppførsel), samadhi (konsentrasjon). Det blir utviklet ved hjelp av samatha-meditasjon. Ifølge den gamle kommentarteksten Visuddhimagga underviste Buddha samadhi ved å bruke 40 forskjellige meditasjonsobjekter.  Blant disse meditasjonsobjektene var pusten (anapanasati-meditasjon), kjærlig vennlighet (metta-meditasjon), forskjellige farger,  jord, flammer med mere (kasina-meditasjon).

Når man utvikler samadhi, blir sinnet midlertidig rent og rolig. Når meditatoren oppnår sterk konsentrasjon er sinnet klart til å bryte igjennom og se hvordan virkeligheten egentlig er slik at han eller hun til slutt kan frigjøre seg fra all lidelse.

Noen viktige komponenter i buddhistisk meditasjon som ble diskutert av Buddha, er de gradvis høyere meditative tilstandene som er kjent som de fire jhanaer, som i språket fra den åttedelte stien er «riktig konsentrasjon». Riktig konsentrasjon blir også av og til nevnt som noe man oppnår når man har perfeksjonert de 7 andre punktene i den åttedelte stien. 

Fire utviklinger av samadhi er nevnt i Pali-kanonen:
 Jhana.
 Økt oppmerksomhet.
 Innsikt i den virkelighetens natur.
 Endelig frigjøring.

Det finnes flere forskjellige typer samadhi også:
 Konsentrasjon som gir tilgang (uacara samadhi).
 Fokusert konsentrasjon (appana samadhi).
 Øyeblikkelig konsentrasjon (khanikha samadhi)
 Konsentrasjon uten avbrytelse (anantharika samadhi)
 Konsentrasjon som ikke kan måles (appamana samadhi)

Det er ikke alle typene av samadhi som blir anbefalt. De som fokuserer og øker de fem hindringene bør ikke utvikles.

De buddhistiske suttaene inneholder også en beskrivelse av at samadhi-praktikanter kan oppnå overnaturlige evner (kalt siddhis), og ramser opp flere som Buddha utviklet, men det advares også mot å la dette distrahere meditatoren fra det høyere målet om perfekt frihet fra all lidelse.

Den salige roen man opplever i samadhi er ikke buddhismens mål, men det forblir et viktig redskap for å nå målet om oppvåkning. Det er blitt sagt at samatha og samadhi meditasjon og vipassana (innsiktsmeditasjon) er de to hjulene på den åttedelte stiens tohjulede vogn, og Buddha anbefalte sterkt å utvikle begge.

Se også 
 Samadhi (hinduisme)

Begreper i buddhismen
Valrhona

Valrhona er en fransk sjokoladeprodusent med base i den lille byen Tain L'Hermitage i vindistriktet Hermitage ikke langt unna Lyon.

Selskapet ble grunnlagt i 1922 av en fransk baker fra Rhône-dalen. I dag er selskapet en av verdens ledende produsenter av høykvalitets gourmetsjokolade, kanskje mest kjent for sin luksuriøse Grand Cru-sjokolade. Valrhona er et av veldig få selskap som også produserer årgangssjokolade av bønner fra spesifikke plantasjer. Pr. i dag eksisterer det tre merker med årgangssjokolade: Ampamakia, Gran Couva og Palmira. Disse produseres i henholdsvis Madagaskar, Trinidad og Venezuela. 

I tillegg til å lage sjokolade, styrer også selskapet Ecole du Grand Chocolat - en skole for profesjonelle kokker med fokus på sjokoladebaserte retter.

Eksterne lenker
 
 Valrhonas offisielle hjemmeside

Sjokoladeprodusenter
Franske industriselskaper
Selskaper etablert i 1922
1922 i Frankrike